text: Billedbog fryser fortiden fast
  24 maj 2012 kl. 08.32
  De tre søskende Aage, Ejnar og Elna fra landsbyen Harreby i Sønderjylland er hovedpersoner i en billedbog om en tid, der var.
  Bogen er fotograferet og skrevet af fotograf Marlene S. Antonius og tv-manden Søren Ryge Pedersen. Den udkommer torsdag på Gads forlag.
  De to brødre har drevet hvert sit lille landbrug, og Elna har været tjenestepige. Blandt andet på slottet i Gråsten.
  De tre søskende afspejler en tid, der aldrig vender tilbage. Det var dengang, Danmark havde 200.000 landbrug og en tredjedel af befolkningen arbejdede i landbruget.
  Billederne afspejler de tre søskendes lange og jævne liv, og Søren Ryge Pedersen har tilføjet korte portrætter og billedtekster.
  